מאיה בוסקילה

מאיה בוסקילה (נולדה ב-9 בנובמבר 1977) היא זמרת, דוגמנית ושחקנית ישראלית. זמרת השנה במצעד הפזמונים העברי השנתי לשנת 2004. בוסקילה נולדה בנתניה, למשפחה דתית ממוצא מרוקאי. בוסקילה היא בת דודו של הזמר שמעון בוסקילה. בגיל תשע היא זכתה בפסטיבל הילדים המקומי. ב-1992 וב-1994 השתתפה בוסקילה בתחרות הכישרונות צעירים "קולות וצלילים" של הטלוויזיה החינוכית הישראלית. בוסקילה התחמקה משירות בצה"ל באמצעות תצהיר לפיו טעמי דת מונעים ממנה לשרת בצבא, בהתאם לסעיף 40 לחוק שירות ביטחון, מעשה שזכה לאחר פרסומה להדים רבים עקב צילומיה החושפניים לקמפיין. בהמשך חייה, לאחר הפרסום לו זכתה, הביעה בוסקילה חרטה על מעשה זה באומרה כי לא ידעה שתשמש מודל לחיקוי בעתיד. ב-13 באפריל 2008, כשהיא בת יותר מ-30, החליטה להתגייס לצה"ל לשירות מקוצר, דבר שסוקר בתקשורת בהרחבה. באמצע חודש ינואר 2009, סיימה את שרותה והשתחררה. בתחילת דרכה הייתה בוסקילה חתומה במשך ארבע שנים בחברת הליקון, אך לא זכתה להצלחה משמעותית. בשנת 2003 עברה לסוכנות "רוברטו", לאחר שבעלי הסוכנות, רוברטו בן-שושן ראה אותה בערב קריוקי, והחליט להחתימה באותו ערב, כיוון שהתרשם מקולה ומהמנעד הרחב שלה. עיקר פרסומה החל בנובמבר 2003 כאשר הוציאה סינגל ראשון לתחנות הרדיו, "יש בליבי כינור", בעקבותיו הופיעה לראשונה בטלוויזיה בתוכניתו של דודו טופז, "הראשון בבידור". השיר הושמע רבות בתחנות הרדיו, ובעיקר בתוכניתו של דידי הררי. לאחר סינגל נוסף שהוציאה, "סיפור מכור", יצא באפריל 2004 אלבום הבכורה של בוסקילה, "סיפור מכור". תוך שלושה שבועות הגיעו מכירות האלבום לתואר של אלבום זהב. בחנוכה 2004 השתתפה בפסטיגל, בו שרה את השיר "הלילה שלגיה" שזכה במקום החמישי. הסינגל השלישי מן האלבום, "הלב" ("זה לילה סתווי"), זכה להצלחה גדולה כאשר כבש את פסגת המצעד של גלגלצ, למשך תקופה מסוימת, והיה לאחד מן השירים הבודדים בהיסטוריה שהצליחו לשהות קרוב לעשרים שבועות במצעד של רשת ג'. בשנת 2005, זכה השיר לתואר הזהב ולבסוף קיבל את תואר הפלטינה (רינגטון), לאחר שצבר למעלה מ-50,000 הורדות. אחריו יצאו הדואט "זה רק בינינו" עם הראפר אבי מסיקה ו"כשאתה נשבר"; שניהם זכו להצלחה רבה במצעדי הפזמונים בישראל. בעקבות פרסומה השתתפה בוסקילה בתצוגת קולקציית קיץ של חברת ההלבשה "כאוס", והייתה האישה היחידה על המסלול. בעקבות הפופולריות וההצלחה לה זכתה, באוגוסט 2005 השיקה בוסקילה יומן לתלמיד. בקיץ 2006 הובילה את הקמפיין של חברת בגדי הים "גו אנדר". במהלך אותה שנה פרץ סכסוך בין בוסקילה ואמרגנה, רוברטו בן-שושן, והחוזה ביניהם הגיע לסופו. היא חתמה לאחר מכן על חוזה עם חברת התקליטים הד ארצי. בוסקילה זכתה בתואר "זמרת השנה" במצעד הפזמונים העברי השנתי של גלגלצ ורשת ג', וכמו כן בתואר "רינגטון הזהב" (הורדו למכשירי הסלולרי 24,490 פעמים), "רינגטון פלטינה" (הורדו למכשירי הסלולרי 40,100 פעמים) ו"אשת השנה במוזיקה". בטקס פרסי עמ"י של ערוץ 24 זכתה בוסקילה בתארים "זמרת השנה" ו"תגלית השנה". ב-2005 הוציאה לרדיו את הסינגל "רק אותך רוצה", הסינגל הראשון מתוך אלבומה השני. בחנוכה 2005 השתתפה בוסקילה במופע "שיר נולד". בשנת 2006 הוציאה את אלבומה השני, "ימים של אהבה", הכולל את הלהיטים "רק אל תגיד", "ימים של אהבה" והשיר "בלעדיך" שבו מופיעה להקת ה-TV דאנס מחולון. השיר במקור ייצג את ספרד באירוויזיון 2003 על ידי הזמרת בת' ונקרא "Dime". ב-2007 השתתפה בוסקילה בפעם השנייה בפסטיגל עם השיר "עמוק בלב". האלבום "ימים של אהבה", ממשיך את הקו אותו יצרה באלבומה הראשון, סיפור מכור. הוא יצא במרץ 2006 ולצידו הופץ גם הסרט "ימים של אהבה", שיצא לאקרנים ב-2005. הסרט "ימים של אהבה" בוים והופק על ידי מנחם גולן ובו כיכבו בוסקילה, ניר לוי ומורן אטיאס. הסרט זכה לביקורות שליליות מצד מבקרי הקולנוע, אך זכה להצלחה כספית מסוימת. בתוכנית "ארץ נהדרת" הוצג בשנת 2005 מערכון הלועג לסרט ולבמאי, מנחם גולן, שהוצג כרודף בצע המחפש רק הצלחה כלכלית וחוסך בכל דרך אפשרית, כולל שימוש בקטעים מסרטים אחרים שצילם וצילום סצנות בחוף בתוך חדר מדרגות. ב-11 בספטמבר 2008 הוציאה את אלבומה השלישי, "שוברת שתיקה". לאלבום קדמו הסינגלים "שוברת שתיקה" שיצא במאי 2008, "לנשום" שיצא ביולי ו"שלום" שיצא באוגוסט 2008. אחר כך יצא כסינגל גם השיר "רכבת אקספרס". חודשיים לאחר צאתו נמכרו מעל ל-15 אלף עותקים של האלבום ובכך הגיע למעמד אלבום זהב. בשנת 2009 השתתפה בפעם השלישית בפסטיגל. היא הוציאה לרדיו את השיר "לא מתביישת לאהוב" אותו שרה במופע. במרץ 2011, הוציאה בוסקילה את השיר "מה שהיה היה". ביולי 2011, לאחר הסינגל הראשון והמצליח שהוציאה מהאלבום החדש שלה, הוציאה את הסינגל "הזמן שלך". בנובמבר 2011 הוציאה את הסינגל "אל תוותר עלי". בשנת 2011 לקחה חלק בפעם הרביעית ב-"i פסטיגל: Game on" ושיחקה שם בתפקיד "שיק", דמות אופנתית ביותר מהמחשב, וביצעה את שיר מספר 6, "בוא לראות אותי". השיר זכה במקום ה-8. ב-17 בינואר 2012 הוציאה את השיר "אהבה אחרת". בפברואר 2013 היא הוציאה לאור את השיר "סלח לי" כסינגל לרדיו. בקיץ 2013 הוציאה בוסקילה את השיר "מצפן", וסיפרה כי כל מילות השיר מתייחסות לבנה הבכור. ב-7 בנובמבר 2013 הוציאה סינגל נוסף "לעבור את היום" מתוך האלבום החדש. בפברואר 2014 היא הוציאה לאור את הסינגל "לראות אותך מאושר". בפברואר 2015 הוציאה את השיר "תקשיבי לי". השיר סימל תקופה חדשה בקריירה של בוסקילה. לאחר מכן יצא השיר "מגדל" שהפך להיט ויראלי וסימן את תמיכתה בשוויון בין המינים. השיר הגיע למקום השלישי במצעד השבועי של מדיה פורסט. ביוני הקליטה את "זיכרון ישן" שנכתב על ידי משה פרץ, שזכה להצלחה רבה בהשמעות ברדיו, ובאוקטובר את "השתגעתי". באותה השנה, שרה את השיר "מישהו הולך תמיד איתי" של עפרה חזה, בטקס פרסי אקו"ם. ב-11 בספטמבר 2016, הוציאה את אלבומה הרביעי, נושמת, שמונה שנים בדיוק אחרי אלבומה השלישי, שוברת שתיקה. האלבום מכיל שיר שהוקלט ביום הזיכרון לחללי מערכות ישראל וחידוש לשיר "בין האצבעות" שהלחין צביקה פיק. במרץ 2019 הוציאה את הסינגל "הלב שלי עומד למכירה". השיר הוא מעין בלדת פופ, בו בוסקילה שרה בלשון זכר על על שברון לב שלאחריו הלב של שבור הלב, כביכול, "עומד למכירה". בספטמבר 2019 הוציאה את הסינגל "אני רואה אותך", שנכתב לכבוד נישואיה לעוזי אזולאי. עם זאת, השיר והקליפ נגנזו, לאור פרידתה מעוזי. ב-2 באפריל 2020, הופיעה בזאפה, במסגרת ההופעות שהתקיימו ושודרו בלייב בערוץ קשת 12 בעקבות מגפת הקורונה. ב-16 באפריל, יצא הסינגל של הזמרת קלי קלרקסון בשיתוף של בוסקילה שנקרא "I Dare You (בוא נראה)". בדצמבר 2021, הוציאה את השיר "ממך וממני" לאחר שנה שלמה בה לא הוציאה שירים. בוסקילה הצהירה בריאיון כי: ”אחרי שנתיים של קורונה בהן לא הוצאתי כלום יוצא השיר החדש. הייתי כל כולי בעניין הזה של הקורונה והרגשתי שמיותר לשחרר מוזיקה חדשה. היום בדיעבד הבנתי שזאת הייתה טעות ויש כאלה שכן הוציאו”. השיר זכה להצלחה והגיע בשיאו למקום השישי במצעד של מדיה פורסט. באוקטובר 2022, הוציאה גרסת כיסוי לשירו של חנן בן ארי, "שמש". ב-19 בדצמבר הוציאה את הסינגל "חד קרן". ב-7 בדצמבר 2023 הוציאה את גרסת הכיסוי לשיר "עם ישראל חי". ב-8 בינואר 2024 הוציאה את הסינגל "עד אחרי הנצח", ב-21 באפריל הוציאה את הסינגל "לא לבד". ב-19 במאי של אותה השנה בוסקילה הוציאה שיר בשם "2 דקות", אותו כתב והלחין אבי אוחיון. הסינגל מלווה בקליפ פרובוקטיבי. השיר הוקלט בעבר ויצא באותה שנה על ידי אייל גולן, בעוד בוסקילה הקליטה את הגרסה שלה ל-"2 דקות" במאי 2023, אבל היא יצאה מאוחר יותר. אוחיון נתן את השיר לגולן בשנת 2024, לאחר שהניח שבוסקילה ויתרה עליו, שכן ההנהלה הקודמת שלה לא הודיעה לאוחיון על הקלטתה ועל התוכניות לשיר. בשנת 1999 שיחקה בעונה הראשונה של סדרת הפשע "זינזאנה" ששודרה בערוץ 2. בשנת 2004 שיחקה בתפקיד אורח בסדרה "שלווה" גם היא שודרה בערוץ 2. בוסקילה השתתפה במופעי הילדים של חנוכה: "לא יאומן כי פסטיגל" (2004), "פסטיגל על הזמן" (2007), "קונג פו פסטיגל" (2009), "איי פסטיגל" (2011) ו"MY פסטיגל" (2020). סך הכל בוסקילה הופיעה חמש פעמים בפסטיגל. בשנת 2005 עשתה בוסקילה הפסקה בקריירת השירה שלה עקב משחקה בסרט הקולנוע "ימים של אהבה". בוסקילה גילמה בסרט את דמותה של מלצרית החולמת להיות זמרת, ובמקביל הוציאה בוסקילה לאור את השירים "רק אל תגיד" ו"ימים של אהבה" שהיו גם שירי הנושא של הסרט. בפסח 2015 השתתפה במחזמר "נסיך מצרים" שם גילמה את בת פרעה, לצד רינת גבאי, גיא זו-ארץ, ומירי בוהדנה. בשנת 2016 החלה להשתתף במחזמר "מרי לו" בתפקיד קלרה, ומחודש יולי ועד חודש דצמבר 2016 שיחקה בוסקילה (לסירוגין עם שירי מימון) במחזמר "אוויטה" בתיאטרון "הבימה", בתפקיד אווה פרון. בשנת 2020 מאיה בוסקילה השתתפה בפעם החמישית בפסטיגל "#MY פסטיגל" לרגל חגיגת 40 שנים של הפסטיגל. במופע חידשה את השיר "הדרך אל הכפר" של רבקה זהר בדואט לצד איתי לוי. במרץ 2009 השתתפה בוסקילה בתוכנית המציאות "האח הגדול VIP" בערוץ 2 של קשת, אותה סיימה במקום העשירי. בוסקילה התארחה בתוכנית "TLV - עושים את תל אביב" בשנת 2011 בעונה השנייה לצד מור סילבר הסטייליסטית שלה. בשנת 2012 השתתפה בוסקילה בעונה השנייה של סדרת הדוקו-ריאליטי "חי ב-LA LA לנד" של yes, והגיעה בה למקום הראשון, כשהפרס לזוכה הוא הפקת סינגל בחברת התקליטים הגדולה גפן רקורדס. בשנת 2014 שימשה כשופטת בתוכנית המציאות "משפחה בהופעה" ששודרה בערוץ 24. בסוף שנת 2018 השתתפה בעונה השישית של "הכוכב הבא לאירוויזיון" בקשת 12. היא העפילה לשלב גמר התוכנית, שנערך ב-12 בפברואר 2019, וסיימה במקום הרביעי. במהלך שנת 2021 השתתפה מאיה בתוכנית הדוקו-ריאליטי גולסטאריות עונה 3. בשנת 2005 התארסה לדוגמן דודי מליץ, אולם הזוג ביטל את החתונה ונפרד לאחר מספר חודשים. ב-2011 נישאה למתן כהן, וב-1 בדצמבר 2012 נולד בנם המשותף לני. ב-2013 השניים התגרשו. בספטמבר 2019 נישאה לעוזי אזולאי. ב-15 באפריל 2021 השניים התגרשו. ב-2022 פורסם כי החלה בזוגיות עם שאולי שלוים הצעיר ממנה ב-18 שנים ובאפריל 2024 השניים התחתנו. בוסקילה מתגוררת בתל אביב-יפו. ערך מורחב – דיסקוגרפיה של מאיה בוסקילה 2004: סיפור מכור 2006: ימים של אהבה 2008: שוברת שתיקה 2016: נושמת מאיה בוסקילה, ברשת החברתית פייסבוק מאיה בוסקילה, סרטונים בערוץ היוטיוב מאיה בוסקילה, במיזם "אישים" לתיעוד היצירה הישראלית מאיה בוסקילה, במסד הנתונים הקולנועיים IMDb (באנגלית) מאיה בוסקילה, באתר "אידיבי", מאגר הידע העברי לקולנוע ישראלי ועולמי מאיה בוסקילה, באתר ספר הקולנוע הישראלי מאיה בוסקילה, באתר שירונט מאיה בוסקילה, באתר Tab4u מאיה בוסקילה, באתר סטריאו ומונו מאיה בוסקילה, דף שער בספרייה הלאומית מאיה בוסקילה, באתר MOOMA (בארכיון האינטרנט) מאיה בוסקילה, באתר "פזמונט" גיל ריבה, הביאו לה את הסעיף, באתר הארץ, 27 בספטמבר 2006 דנה הרמן, מאיה קמה, באתר ynet, 19 בספטמבר 2007 נמרוד דביר, התדמית שלי התפוצצה, באתר ynet, 1 באפריל 2009 יוני בינרט, מאיה בוסקילה מודה: לא פשוט להיות בהריון, באתר Xnet‏, 26 בספטמבר 2012 אבי שושן, מאיה בוסקילה: "אני לא ביונסה", באתר ynet, 24 בפברואר 2014 חיים אתגר, "אנשים", ‏"הייתי בן אדם שמח, ופתאום הרגשתי כל הזמן עצובה", באתר ‏מאקו‏, 9 בפברואר 2015 עינת ארליך ואסף אטדגי, ‏"ביני לבין שמעון יש אהבה שהולכת על חבל דק", באתר ‏מאקו‏, 23 במרץ 2015 לירון שמם, ‏חוגגת עצמאות, באתר ‏מאקו‏, 21 באפריל 2015 רועי בהריר פרל‏, שוברת ובוכה: כך מאיה בוסקילה הפכה מהבטחה לפספוס גדול, באתר וואלה, 26 בנובמבר 2015 ערן סויסה, זמרת מלחמות, באתר ישראל היום, 18 בפברואר 2016 צפו: מאיה בוסקילה בהופעה חיה באולפן וואלה! NEWS, באתר וואלה, 21 ביולי 2016 רואי פרסול, ‏זה לילה קיצי: מאיה בוסקילה לא מתגעגעת לחיי הנישואין, באתר מעריב אונליין, 4 בספטמבר 2016 טל לוין, עכבר העיר אונליין, מאיה בוסקילה: "אף פעם לא הרגשתי מקופחת", באתר הארץ, 3 באוקטובר 2016 סלבריישן, עונה 3, פרק 8: מאיה בוסקילה, באתר חדשות 13, 6 בינואר 2017 אדם סרור‏, מאיה בוסקילה: "במאי גדול כפה את עצמו עליי", באתר וואלה, 15 בפברואר 2018 ערן סויסה, "שחררתי את האגו. הוא מיותר ומעייף", באתר ישראל היום, 10 בינואר 2019 גל אוחובסקי, ‏קורצת למרכז, באתר ‏מאקו‏, 5 בפברואר 2019 הילה רגב, 'לא יכולה לראות את החבר שלי תולה כביסה. זה מוריד מהליבידו שלי', באתר Xnet‏, 24 בפברואר 2019 אופירה וברקוביץ', ‏מאיה בוסקילה: "כנראה שלאסף אמדורסקי יש בעיה עם הגיל, לא לניקי גולדשטיין", באתר ‏מאקו‏, 4 בינואר 2020 רז שכניק, "נכנסתי למינוס בבנק. שתיתי מלא יין. התחלתי להרגיש שאני ממש עצובה, רציתי לברוח", באתר "ידיעות אחרונות", 30 בנובמבר 2021 ערוץ 24, ‏מה הקשר בין מאיה בוסקילה ושמעון בוסקילה לסטינג וג'סטין טימברלייק?, באתר ‏מאקו‏, 5 בדצמבר 2014 הכירו את מאיה בוסקילה, באתר ‏מאקו‏, 1 במרץ 2009 מורן זליקוביץ', חמישית מהבנים ושליש מהבנות לא מתגייסים מדי מחזור, באתר ynet, 1 בפברואר 2005 רן רימון, ‏עיברו לדום: בוסקילה מתגייסת, באתר גלובס, 15 באפריל 2008 קרן נתנזון, מאיה בוסקילה מתגייסת, באתר ynet, 6 במרץ 2008 ערן בר-און, האזרחית בוסקילה, באתר ynet, 15 בינואר 2009 מאניה בוסקילה, באתר ynet, 28 במאי 2004 אלבום זהב למאיה בוסקילה, באתר web.archive.org, ‏2018-08-10 הלב (מאיה בוסקילה) – פזמונט, באתר pizmonet.co.il סלקום תעניק לאמנים רינגטון זהב ורינגטון פלטינה, באתר ynet, 9 בפברואר 2005 בוסקילה ורוברטו בסכסוך, באתר ynet, 30 במאי 2006 שוברת שתיקה, נבדק ב-2021-06-11 המצעד השבועי של מדיה פורסט, באתר מדיה פורסט, ‏26 באפריל-2 במאי 2015 מאיה בוסקילה, הלב שלי עומד למכירה, באתר yosmusic.com מאיה בוסקילה, אני רואה אותך, באתר yosmusic.com זאפה בסלון | מאיה בוסקילה שרה לכם עד לסלון. צפו, באתר ‏מאקו‏, 2 באפריל 2020 גיל משעלי, ‏ממני וממך: מאיה בוסקילה משחררת שיר חדש ומדברת על הכל, באתר ‏מאקו‏, 15 בדצמבר 2021 niv the tool, המצעד השבועי של מדיה פורסט, באתר mediaforest-group מאיה בוסקילה ואייל גולן הוציאו את אותו שיר. איך זה קרה?, באתר מעריב אונליין, 19 במאי 2024 ימים של אהבה, באתר Seret.co.il | אתר סרט מאיה בוסקילה ביקשה לעזוב את "האח הגדול", באתר ynet, 1 במרץ 2009 אייל דץ‏, אמת בפרסום? על "TLV - עושים את תל אביב", באתר וואלה, 12 ביולי 2010 מאיה בוסקילה זכתה ב"חי בלה לה לנד 2", באתר ynet, 6 בפברואר 2013 ערוץ 24, ‏לראשונה על הבמה: מאיה ושמעון בוסקילה בדואט, באתר ‏מאקו‏, 26 במרץ 2015 בוסקילה הבטיחה מקום בגמר - עופרי הודחה, באתר EuroMix, ‏03/02/2019 יוני פרת, ‏"אם הייתי מנצחת היו אומרים שזה מכור", באתר ‏מאקו‏, 29 במרץ 2009 קרן נתנזון, מאיה בוסקילה: "נישואים זה עבודה", באתר ynet, 13 ביוני 2011 ערן סויסה, מאיה בוסקילה ובעלה נפרדו, באתר ישראל היום, 8 במאי 2013 אמרה לו כן: מאיה בוסקילה התארסה לבן זוגה, באתר ‏מאקו‏, 16 באפריל 2019 ערן סויסה, זה לילה ששוני: מאיה בוסקילה התחתנה, באתר ישראל היום, 1 בספטמבר 2019 יפעת הללי אברהם שמעון איפרגן, ‏נגמר: מאיה בוסקילה ועוזי אזולאי התגרשו באופן רשמי, באתר ‏מאקו‏, 18 באפריל 2021 לילך מרקוביץ', ‏פעם שלישית גלידה: מאיה בוסקילה מתחתנת, באתר ‏מאקו‏, 18 באפריל 2024 בר זגה, בפעם השלישית: מאיה בוסקילה התחתנה, במדור "פנאי פלוס" באתר ynet‏, 21 באפריל 2024